AIŠKINAMASIS RAŠTAS

Dėl Molėtų rajono savivaldybės tarybos 2009 m. spalio 22 d. sprendimo Nr. B1-170 „Dėl UAB „Molėtų šiluma” investicijų plano ir investicinio projekto suderinimo” pakeitimo ir 2015-2019 metų investicijų plano suderinimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų šiluma” (toliau – Bendrovė) 2017 m. rugpjūčio 18 d. raštu Nr. 8-199 „Prašymas dėl 2015-2019 m. investicijų plano papildymo ir papildyto plano suderinimo“ ir 2017 m. rugpjūčio 18 d. raštu Nr. 8-200 „Dėl siunčiamų dokumentų“, prašo Molėtų rajono savivaldybės tarybos papildyti Bendrovės investicijų planą ir suderinti 2015-2019 metų investicijų planą (toliau - Planas). Planas papildomas investiciniu projektu „Vandens šildymo katilo DE-10 keitimas nauju Molėtų miesto katilinėje“ (toliau - Projektas). Projekto vertė – 896 168 Eur, finansavimo šaltiniai – ES struktūrinių fondų finansinė parama ir bendrovės lėšos. Projekto tikslas yra pakeisti esamą 5 MW šilumos galios biokuro katilą ir įrengti naują 5 MW šilumos galios biomase kūrenamą katilą pastate adresu: Mechanizatorių g. 7, 33114 Molėtai. Numatomas keisti vandens šildymo katilas pastatytas ir pradėtas eksploatuoti 2001 m. lapkričio 27 d., visiškai nusidėvėjo 2016 m. lapkričio 30 d. Naują katilą numatoma prijungti prie esamų termofikacinio vandens vamzdynų, dūmų ir oro kanalų, elektros kabelių. Katilo diegimas leis padidinti šilumos gamybos efektyvumą bei padidins šilumos tiekimo patikimumą. Projektas bus įgyvendintas 2017-2018 metais.

Parengto sprendimo projekto tikslas – papildyti UAB „Molėtų šiluma“ investicijų planą investiciniu projektu „Vandens šildymo katilo DE-10 keitimas nauju Molėtų miesto katilinėje“ ir suderinti papildytą 2015-2019 m. investicijų planą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 4 dalis, 18 straipsnio 1 dalis;

Lietuvos Respublikos šilumos ūkio įstatymo 35 straipsnis;

Šilumos tiekėjų investicijų planų derinimo tvarkos aprašo, patvirtinto Molėtų rajono savivaldybės tarybos 2009 m. vasario 26 d. sprendimu Nr. B1-48 „Dėl Šilumos tiekėjų investicijų planų derinimo tvarkos aprašo patvirtinimo“, 10 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Šilumos tiekimo įmonių investicinių planų suderinimas su rajono taryba yra privalomas pagal jų veiklą reglamentuojančius teisės aktus, todėl, priėmus sprendimą, Bendrovė galės įgyvendinti planuojamą investicinį projektą.

Neigiamų pasekmių nenumatoma.

**4. Priemonės sprendimui įgyvendinti**

Priimto sprendimo vykdymas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Uždaroji akcinė bendrovė „Molėtų šiluma”.